CELEX: 52012PC0232
Language: mt
Date: 2012-05-25
Title: Proposta għal DEĊIŻJONI TAL-KUNSILL dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEEdwar emenda għall-Anness XX (Ambjent) ta’ mal-Ftehim ŻEE

|
			
		
		
		52012PC0232
		
			Proposta għal DEĊIŻJONI TAL-KUNSILL dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEEdwar emenda għall-Anness XX (Ambjent) ta’ mal-Ftehim ŻEE /* COM/2012/0232 final - 2012/0115 (NLE) */
			
				
		
		
			
			   	MEMORANDUM TA’ SPJEGAZZJONI
1.           KUNTEST TAL-PROPOSTA
Sabiex jiġu żgurati
ċ-ċertezza legali u l-omoġeneità li huma meħtieġa
fis-Suq Intern, il-Kumitat Konġunt taż-ŻEE għandu jintegra
l-leġiżlazzjoni kollha rilevanti tal-Unjoni fil-Ftehim taż-ŻEE
mill-aktar fis possibbli wara l-adozzjoni tagħha.
2.           IR-RIŻULTATI TAL-KONSULTAZZJONIJIET
MAL-PARTIJIET INTERESSATI U TAL-VALUTAZZJONIJIET TAL-IMPATT
L-abbozz tad-Deċiżjoni tal-Ftehim
Konġunt taż-ŻEE (anness mad-Deċiżjoni tal-Kunsill
proposta) għandu l-għan li jemenda l-Anness XX tal-Ftehim
ŻEE.
B’mod aktar konkret, din l-emenda għandha
l-għan li tinkorpora ċerti regolamenti tal-Kummissjoni li
jimplimentaw id-Direttiva 2007/2/KE li tistabbilixxi Infrastruttura
għall-Informazzjoni Ġeografika fil-Komunità Ewropea (INSPIRE).
Id-Direttiva 2007/2/KE ġiet
inkorporata fil-Ftehim permezz tad-Deċiżjoni tal-Kumitat Konġunt
taż-ŻEE (JCD) Nru 55/2010 tat-30 ta' April 2010[1].
Id-Deċiżjoni daħlet fis-seħħ
fl-1 ta' Lulju 2011.
Id-Deċiżjoni
tal-Kummissjoni 2009/442/KE li timplimenta d-Direttiva 2007/2/KE f’dak li
għandu x’jaqsam mal-monitoraġġ u mar-rappurtar u r-Regolament
tal-Kummissjoni (KE) Nru 1205/2008 li jimplimenta
d-Direttiva 2007/2/KE fir-rigward tal-metadejta ġew inkorporati
fil-Ftehim mill-JCD taż-ŻEE Nru 124/2010 tal-10 ta’ Novembru 2010[2]. Din
id-Deċiżjoni daħlet fis-seħħ
fl-1 ta' Lulju 2011 ukoll.
Il-JCD Nru 55/2010 fiha addattamenti
fir-rigward ta' ċerti limiti ta' żmien stabbiliti skont
id-Direttiva 2007/2/KE. L-adattamenti jindikaw li dawk il-limiti ta’
żmien se jdumu mid-data tad-dħul fis-seħħ tal-JCD li
tinkorpora r-regoli ta' implimentazzjoni korrispondenti (JCD Nru 124/2010)
jew mid-data tad-dħul fis-seħħ tal-JCD Nru 55/2010.
L-Istati tal-EFTA spjegaw li jekk jinżamm
it-test ta’ adattament previst fil-JCD taż-ŻEE Nru 55/2010 u
jkun previst test simili fir-rigward tal-atti l-ġodda tal-UE li jiġu
inkorporati, l-azzjonijiet li jiġu mwettqa mill-Istati tal-EFTA ma
jibqgħux fl-istess ordni kronoloġiku u loġiku bħal dawk
mill-Istati Membri tal-UE.
Sabiex jirrimedjaw din is-sitwazzjoni,
l-Istati tal-EFTA jaħsbu li jkun hemm bżonn li jirreferu
għad-dati u l-limiti ta’ żmien kollha stipulati fl-atti rilevanti
tal-UE minflok id-data tad-dħul fis-seħħ tal-JCDs
taż-ŻEE. Barra minn hekk, sabiex jitqies il-fatt li l-JCD
Nru 55/2010 ġiet adottata tliet snin wara d-Direttiva nnifisha,
l-Istati tal-EFTA jaħsbu li huwa xieraq li jiżdied perjodu
addizzjonali ta’ tliet snin mad-dati u l-limiti ta’ żmien relatati kollha
stipulati fl-atti rilevanti tal-UE. 
3.           ELEMENTI LEGALI TAL-PROPOSTA
L-Artikolu 1(3) tar-Regolament
tal-Kunsill (KE) Nru 2894/94 dwar l-arranġamenti
għall-implimentazzjoni tal-Ftehim ŻEE jipprovdi li l-Kunsill
jistabbilixxi l-pożizzjoni li għandha tiġi adottata f'isem
l-Unjoni għal tali Deċiżjonijiet, wara li ssir proposta mill-Kummissjoni.

Il-Kummissjoni tissottometti l-Abbozz
tad-Deċiżjoni tal-Kumitat Konġunt taż-ŻEE lill-Kunsill
biex dan jadottah bħala l-pożizzjoni tal-Unjoni. Il-Kummissjoni
tittama li tkun fil-qagħda li tippreżentah fil-Kumitat Konġunt
taż-ŻEE kemm jista’ jkun malajr.
2012/0115 (NLE)
Proposta għal
DEĊIŻJONI TAL-KUNSILL
dwar il-pożizzjoni li għandha
tittieħed mill-Unjoni Ewropea fil-Kumitat Konġunt taż-ŻEE
dwar emenda għall-Anness XX (Ambjent) ta’ mal-Ftehim ŻEE

IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikolu 192(1),
flimkien mal-Artikolu 218(9) tiegħu,
Wara li kkunsidra r-Regolament tal-Kunsill
(KE) Nru 2894/94 tat-28 ta' Novembru 1994 dwar
l-arranġamenti għall-implimentazzjoni tal-Ftehim dwar
iż-Żona Ekonomika Ewropea[3],
u b'mod partikolari l-Artikolu 1(3) tiegħu,
Wara li kkunsidra l-proposta mill-Kummissjoni
Ewropea,
Billi:
(1)       Ir-Regolament tal-Kummissjoni
(KE) Nru 976/2009 tad-19 ta’ Ottubru 2009 li jimplimenta
d-Direttiva 2007/2/KE tal-Parlament Ewropew u tal-Kunsill fir-rigward
tas-servizzi ta’ Netwerk[4]
jiġi inkorporat fil-Ftehim ŻEE.
(2)       Ir-Regolament tal-Kummissjoni
(UE) Nru 268/2010 tad-29 ta’ Marzu 2010 li jimplimenta
d-Direttiva 2007/2/KE tal-Parlament Ewropew u tal-Kunsill fir-rigward
tal-aċċess għal settijiet u servizzi ta’ dejta ġeografika
tal-Istati Membri mill-istituzzjoniiet u l-entitajiet Komunitarji skont
kundizzjonijiet armonizzati[5]
jiġi inkorporat fil-Ftehim ŻEE.
(3)       Ir-Regolament tal-Kummissjoni
(UE) Nru 1088/2010 tat-23 ta’ Novembru 2010 li jemenda
r-Regolament (KE) Nru 976/2009 fir-rigward ta’ servizzi ta’
tniżżil u servizzi ta’ trasformazzjoni[6] jiġi inkorporat fil-Ftehim ŻEE.
(4)       Ir-Regolament tal-Kummissjoni
(UE) Nru 1089/2010 tat-23 ta’ Novembru 2010 li jimplimenta
d-Direttiva 2007/2/KE tal-Parlament Ewropew[7] jiġi inkorporat fil-Ftehim ŻEE.
(5)       Ir-Regolament tal-Kummissjoni
(UE) Nru 102/2011 tal-4 ta’ Frar 2011 li jemenda
r-Regolament (UE) Nru 1089/2010 li jimplimenta d-Direttiva 2007/2/KE
tal-Parlament Ewropew u tal-Kunsill fir-rigward tal-interoperabilità ta’
settijiet ta’ dejta u servizzi spazjali[8]
jiġi inkorporat fil-Ftehim ŻEE.
ADOTTA DIN ID-DEĊIŻJONI: 
Artikolu 1
Il-pożizzjoni li għandha
tittieħed mill-Unjoni fil-Kumitat Konġunt taż-ŻEE dwar
l-emenda proposta għall-Anness XX (Ambjent) ta’ mal-Ftehim ŻEE
tkun ibbażata fuq l-abbozz ta’ Deċiżjoni tal-Kumitat
Konġunt taż-ŻEE li hu mehmuż ma’ din
id-Deċiżjoni.
Artikolu 2
Din id-Deċiżjoni tidħol
fis-seħħ fid-data tal-adozzjoni tagħha.
Magħmul fi Brussell,
                                                                       Għall-Kunsill
                                                                       Il-President
ANNESS 
DEĊIŻJONI
TAL-KUMITAT KONĠUNT TAŻ-ŻEE 
Nru 
ta '

li
temenda l-Anness XX (Ambjent) ta' mal-Ftehim ŻEE
IL-KUMITAT KONĠUNT TAŻ-ŻEE,
Wara li kkunsidra l-Ftehim dwar
iż-Żona Ekonomika Ewropea, kif emendat permezz tal-Protokoll li
jaġġusta l-Ftehim dwar iż-Żona Ekonomika Ewropea, minn issa
’l quddiem imsejjaħ “il-Ftehim”, u b’mod partikolari l-Artikolu 98
tiegħu,
Billi:
(1)                   
L-Anness XX ta’ mal-Ftehim ġie emendat
bid-Deċiżjoni tal-Kumitat Konġunt taż-ŻEE
Nru .../... ta'….[9]
(2)                   
Ir-Regolament tal-Kummissjoni (KE)
Nru 976/2009 tad-19 ta’ Ottubru 2009 li jimplimenta
d-Direttiva 2007/2/KE tal-Parlament Ewropew u tal-Kunsill fir-rigward
tas-servizzi ta’ Netwerk[10]
jiġi inkorporat fil-Ftehim ŻEE.
(3)                   
Ir-Regolament tal-Kummissjoni (UE)
Nru 268/2010 tad-29 ta’ Marzu 2010 li jimplimenta
d-Direttiva 2007/2/KE tal-Parlament Ewropew u tal-Kunsill fir-rigward
tal-aċċess għal settijiet u servizzi ta’ dejta ġeografika
tal-Istati Membri mill-istituzzjoniiet u l-entitajiet Komunitarji skont
kundizzjonijiet armonizzati[11]
jiġi inkorporat fil-Ftehim ŻEE.
(4)                   
Ir-Regolament tal-Kummissjoni (UE)
Nru 1088/2010 tat-23 ta’ Novembru 2010 li jemenda
r-Regolament (KE) Nru 976/2009 fir-rigward ta’ servizzi ta’
tniżżil u servizzi ta’ trasformazzjoni[12]
jiġi inkorporat fil-Ftehim ŻEE.
(5)                   
Ir-Regolament tal-Kummissjoni (UE)
Nru 1089/2010 tat-23 ta’ Novembru 2010 li jimplimenta
d-Direttiva 2007/2/KE tal-Parlament Ewropew[13]
jiġi inkorporat fil-Ftehim ŻEE.
(6)                   
Ir-Regolament tal-Kummissjoni (UE)
Nru 102/2011 tal-4 ta’ Frar 2011 li jemenda r-Regolament
(UE) Nru 1089/2010 li jimplimenta d-Direttiva 2007/2/KE tal-Parlament
Ewropew u tal-Kunsill fir-rigward tal-interoperabilità ta’ settijiet ta’ dejta
u servizzi spazjali[14]
jiġi inkorporat fil-Ftehim ŻEE.
ADOTTA DIN ID-DEĊIŻJONI:
Artikolu 1
L-Anness XX ta’ mal-Ftehim jiġi
emendat kif ġej:
1.           It-test tal-adattamenti (a) u
(b) tal-punt 1j (id-Direttiva 2007/2/KE tal-Parlament Ewropew u
tal-Kunsill) jinbidlu b’dan li ġej:
“(a)    Fir-rigward tal-Istati tal-EFTA,
il-limiti ta’ żmien stabbiliti fl-Artikoli 6(a), 6(b) u 7(3)
jinftiehmu li jinkludu perjodu addizzjonali ta' tliet snin.
(b)     Fir-rigward tal-Istati tal-EFTA, id-dati
msemmija fl-Artikoli 21(2), 21(3) u 24(1) jinftiehmu li jinkludu perjodu
addizzjonali ta’ tliet snin.”
2.           L-adattament li ġej għandu
jiżdied mal-punt 1jb (id-Deċiżjoni
tal-Kummissjoni 2009/442/KE):
              “Id-dispożizzjonijiet
tad-Deċiżjoni għandhom, għall-finijiet ta' dan il-Ftehim,
jinqraw bl-adattament li jmiss:
(a)     Fir-rigward tal-Istati tal-EFTA, is-sena
msemmija fl-Artikolu 11(2), it-tieni subparagrafu, tkun l-istess
bħas-sena msemmija fl-Artikolu 18, kif adattat għall-Istati
tal-EFTA.
(b)     Fir-rigward tal-Istati tal-EFTA, id-data
msemmija fl-Artikolu 18 tinftiehem li tinkludi perjodu addizzjonali ta’
tliet snin.”
3.           Dan li ġej jiddaħħal
wara l-punt 1jb (id-Deċiżjoni tal-Kummissjoni 2009/442/KE):
“1jc.  32009 R 0976: Ir-Regolament
tal-Kummissjoni (KE) Nru 976/2009 tad-19 ta’ Ottubru 2009
li jimplimenta d-Direttiva 2007/2/KE tal-Parlament Ewropew u tal-Kunsill
fir-rigward tas-Servizzi ta’ Netwerk (ĠU L 274, 20.10.2009,
p. 9), kif emendat bi:
–        32010 R 1088: Ir-Regolament
tal-Kummissjoni (UE) Nru 1088/2010 tat-23 ta’ Novembru 2010
(ĠU L 323, 8.12.2010, p. 1).
         Għall-finijiet ta’ dan il-Ftehim,
id-dispożizzjonijiet tar-Regolament jinqraw bl-adattament li ġej:
         Fir-rigward tal-Istati tal-EFTA, id-dati
msemmija fl-Artikolu 4 jinftiehmu li jinkludu perjodu addizzjonali ta’
tliet snin.
1jd.   32010 R 0268: ir-Regolament
tal-Kummissjoni (UE) Nru 268/2010 tad-29 ta’ Marzu 2010 li
jimplimenta d-Direttiva 2007/2/KE tal-Parlament Ewropew u tal-Kunsill
fir-rigward tal-aċċess għal settijiet u servizzi ta’ dejta
ġeografika tal-Istati Membri mill-istituzzjoniiet u l-entitajiet Komunitarji
skont kundizzjonijiet armonizzati (ĠU L 83, 30.3.2010,
p. 8).
         Għall-finijiet ta’ dan il-Ftehim,
id-dispożizzjonijiet tar-Regolament jinqraw bl-adattament li ġej:
         Fir-rigward tal-Istati tal-EFTA,
il-limiti ta’ żmien stabbiliti fl-Artikolu 8 jinftiehmu li jinkludu
perjodu addizzjonali ta’ tliet snin.
1je.    32010 R 1089: Ir-Regolament
tal-Kummissjoni (UE) Nru 1089/2010 tat-23 ta’ Novembru 2010
li jimplimenta d-Direttiva 2007/2/KE tal-Parlament Ewropew u tal-Kunsill
dwar l-interoperabbiltà tas-settijiet tad-dejta u servizzi ġeografiċi
(ĠU L 323, 8.12.2010, p. 11), kif emendat bi:
–        32011 R 0102: Ir-Regolament
tal-Kummissjoni (UE) Nru 102/2011 tal-4 ta' Frar 2011
(ĠU L 31, 5.2.2011, p. 13).”
Artikolu 2
It-testi tar-Regolamenti tal-Kummissjoni (KE)
Nru 976/2009, (UE) Nru 268/2010, (UE) Nru 1088/2010, (UE)
Nru 1089/2010 u (UE) Nru 102/2011 fil-lingwa Islandiża u f'dik
Norveġiża, li jiġu ppubblikati fis-Suppliment ŻEE ta’ ma' Il-Ġurnal
Uffiċjali tal-Unjoni Ewropea, ikunu awtentiċi.
Artikolu 3
Din id-Deċiżjoni tidħol
fis-seħħ fil- , sakemm in-notifiki kollha skont
l-Artikolu 103(1) tal-Ftehim isiru lill-Kumitat Konġunt
taż-ŻEE*.
Artikolu 4
Din id-Deċiżjoni tiġi
ppubblikata fit-Taqsima ŻEE u fis-Suppliment ŻEE ta' Il-Ġurnal
Uffiċjali tal-Unjoni Ewropea.
Magħmul fi Brussell, .
            Għall-Kumitat
Konġunt taż-ŻEE
            Il-President
            
            
            
            Is-Segretarji
            għall-Kumitat Konġunt taż-ŻEE
            
[1]                      ĠU L 181, 15.7.2010, p. 23.
[2]               ĠU L 58,
3.3.2011, p. 82.
[3]               ĠU L 305,
30.11.1994, p. 6. 
[4]               ĠU L 274,
20.10.2009, p. 9.
[5]                      ĠU L 83, 30.3.2010, p. 8.
[6]               ĠU L 323,
8.12.2010, p. 1.
[7]               ĠU L 323,
8.12.2010, p. 11.
[8]               ĠU L 31,
5.2.2011, p. 13.
[9]               ĠU
L …
[10]               ĠU L 274,
20.10.2009, p. 9.
[11]                      ĠU L 83, 30.3.2010, p. 8.
[12]               ĠU L 323,
8.12.2010, p. 1.
[13]               ĠU L 323,
8.12.2010, p. 11.
[14]               ĠU L 31,
5.2.2011, p. 13.
* [L-ebda rekwiżiti kostituzzjonali ma huma indikati.] [Huma
indikati rekwiżiti kostituzzjonali.]